section_heading: Povijest
paragraph_text: mini|lijevo|<center>Crkva Bezgrješnog začeća Mampo (ili Mompođ) je bio lokalni kasik autohtone Quimbaya (ili Kimbaya) kulture koja je cvala na ovim prostorima kada su pristigli Španjolci, i Mompox znači "zemlja vladara Mampo". Santa Cruz de Mompox je osnovao Don Alonso de Heredia 3. svibnja 1537. godine kao sigurnu luku na rijeci Magdalena. Grad je postao vrlo uspješna luka za prijevoz robe uzvodno u unutrašnjost kontinenta i odigrao je ključnu ulogu u kolonizaciji sjeverne Južne Amerike. U njemu je osnovana kraljevska kovaonica novca i grad je postao poznat po zlatarima. Ovaj napredak je počeo opadati u devetnaestom stoljeću a dokrajčen je u ranom dvadesetom stoljeću kada je tok rijeke pomaknut zbog taloga nakupljenih na ovom kraku rijeke. Magangué je preuzela ulogu vodeće luke, i Mompox je zaboravljen, ali je zato sačuvana njegova kolonijalna arhitektura.<ref>Mompox: una mirada a su patrimonio cultural Preuzeto 12. siječnja 2012.